## Pravilnik o programu i načinu stručnog usavršavanja i provjere stručnosti kontrolora i drugih radnika koji rade na stručnim poslovima tehničkih pregleda i registracije vozila

### NN 46/1990 (12.11.1990.), Pravilnik o programu i načinu stručnog usavršavanja i provjere stručnosti kontrolora i drugih radnika koji rade na stručnim poslovima tehničkih pregleda i registracije vozila

# CENTAR ZA VOZILA HRVATSKE

Na temelju člana 99. stav 2. i člana 119. stav 3. Zakona o sigurnosti
prometa na cestama ("Narodne novine", br. 20/90) i Odluke o određivanju
stručne organizacije koja obavlja poslove jedinstvenog tehnološkog sistema
tehničkih pregleda vozila, registracije i produženja registracije vozila
te poslove ispitivanja vozila ("Narodne novine", br. 23/90),
Izvršni odbor Centra za vozila Hrvatske, na sjednici od 8. studenog 1990.
godine, donio je

## PRAVILNIK

### o programu i načinu stručnog usavršavanja i provjere stručnosti kontrolora i drugih radnika koji rade na stručnim poslovima tehničkih pregleda i registracije vozila

I. OPĆE ODREDBE

Član 1.

Ovim se pravilnikom propisuju program i način stručnog usavršavanja
i provjere stručnosti kontrolora i drugih radnika koji rade na stručnim
poslovima tehničkih pregleda, registracije i produženja registracije vozila.

Član 2.

Stručno usavršavanje i provjeru stručnosti radnika koji rade na stručnim
poslovima tehničkih pregleda registracije i produženja registracije vozila
(u daljnjem tekstu: stručno usavršavanje i provjera stručnosti radnika)
obavlja se prema programima koji su tiskani uz ovaj pravilnik i čine njegov
sastavni dio.

Član 3

Stručno usavršavanje i provjera stručnosti radnika obavlja se u pravilu
redovno jedanput godišnje (redovno stručno usavršavanje).

Iznimno. ukoliko dođe do znatnijih izmjena propisa ili bitnijih promjena
uputa za rad na poslovima tehničkih pregleda, registracije i produženja
registracije vozila, osiguranja, naknada za ceste i dr., te ukoliko ima
dovoljno radnika koji zbog opravdanih razloga nisu bili na redovnom stručnom
usavršavanju i provjeri stručnosti radnika (bolovanje, vojne vježbe i dr.)
ili nisu na njemu zadovoljili, stručno usavršavanje i provjera stručnosti
radnika može se organizirati i izvanredno (izvanredno stručno usavršavanje).

Izvanredno stručno usavršavanje i provjera stručnosti radnika obavlja
se na način i po programu utvrđenom za redovno stručno usavršavanje.

Odluku o stručnom usavršavanju i provjeri stručnosti radnika donosi
direktor Centra za vozila Hrvatske.

Član 4.

Stručno usavršavanje i provjeru stručnosti radnika obavlja Stručna služba
Centra za vozila Hrvatske.

Nadzor nad radom Stručne službe Centra za vozila Hrvatske u pogledu
obavljanja poslova stručnog usavršavanja i provjere stručnosti radnika
obavlja Izvršni odbor i Skupština Centra za vozila Hrvatske.

Član 5.

Stručnom usavršavanju i provjeri stručnosti podvrgavaju se radnici koji
rade na tehničkim i referentskim poslovima tehničkih pregleda, registracije
i produženja registracije vozila, usluge produženja registracije vozila,
osiguranja vozila, naplata cestarine i drugih društvenih obveza i drugim
stručnim poslovima u stanicama za tehnički pregled vozila (blagajna, evidencija
i sl.), te radnici koji neposredno rukovode navedenim poslovima.

Odredbe stava 1. ovog člana odnose se i na radnike drugih organizacija
i zajednica (osiguranje i dr.) koji rade u prostorijama organizacije koja
ima stanicu za tehnički pregled vozila.

Član 6.

Stručno usavršavanje i provjera stručnosti radnika provodi se prema
unaprijed utvrđenoj i objavljenoj literaturi i propisima.

Stručna služba Centra za vozila Hrvatske dužna je permanentno i ažurno
dostavljati literaturu i propise iz stava 1. ovog člana svim radnicima
iz člana 5. ovog pravilnika.

Član 7.

Stručno usavršavanje i provjera stručnosti radnika koji rade u stanicama
za redovne tehničke preglede financira se iz dijela naknade za tehničke
preglede, poslove registracije i produženja registracije vozila kao i poslove
koji su s tim neposredno povezani, a koji dio pripada Centru za vozila
Hrvatske.

Financiranje stručnog usavršavanja i provjere stručnosti radnika drugih
organizacija koje s Centrom za vozila Hrvatske imaju ugovor o poslovno-tehničkoj
suradnji obavlja se u skladu s tim ugovorom.

Stručno usavršavanje i provjera stručnosti radnika iz organizacije koje
s Centrom za vozila Hrvatske nemaju ugovorni odnos obavlja se prema naknadama
koje utvrdi Stručna služba Centra za vozila Hrvatske.

Član 8.

Stručno usavršavanje i provjera stručnosti radnika organizira se za
sve radnike za koje postoji ta obveza i to u obliku seminarskih turnusa
identičnog sadržaja, tako da se bitnije ne narušava normalni rad stanica
za tehnički pregled vozila.

Stručno usavršavanje i provjera stručnosti radnika u pravilu se obavlja
tako da se na istom seminaru održavaju i predavanja i provjera stručnosti,
te diskusije koje su vezane za obadvije aktivnosti.

Za radnike koji su iz opravdanih razloga (bolest i dr.) spriječeni da
sudjeluju na stručnom usavršavanju i provjeri stručnosti prema stavu 2.
ovog člana ili koji nisu zadovoIjili na takvoj provjeri stručnosti organizira
se, prema potrebi, izvanredni seminar stručnog usavršavanja i provjere
stručnosti radnika.

II. STRUČNO USAVRŠAVANJE

Član 9.

Stručno usavršavanje u pravilu se izvodi u obliku predavanja ili diskusija
između predavača i slušalaca.

Iznimno, stručno usavršavanje može se provoditi samo obrazovanjem, konzultacijama
ili kombinacijom konzultacija i samoobrazovanja.

Član 10.

Stručno usavršavanje radnika koji rade na stručnim poslovima tehničkih
pregleda vozila (kontrolori) obavlja se prema posebnom programu stručnog
osposobljavanja koji je priložen uz ovaj pravilnik i čini njegov sastavni
dio (prilog 1 ).

Stručno usavršavanje radnika koji rade na stručnim referentskim poslovima
tehničkih pregleda vozila, produženja registracije vozila, usluge produženja
registracije i registracije vozila, osigiziranja, vozila, naplate cestarine
i drugih društvenih obveza i radnici koji rade na drugim stručnim referentskim
poslovima u stanicama za tehnički pregled vozila (blagajna, evidencija
i dr. - referenti), obavIja se prema posebnom programu stručnog usavršavanja
koji je priložen uz ovaj pravilnik i čini njegov sastavni dio (prilog 2).

Stručno usavršavanje radnika koji neposredno rukovode stručnim poslovima
iz stava 1. i 2. ovog člana obavlja se prema obadva programa priložena
uz ovaj pravilnik (prilog 1. i 2.).

Član 11.

Radnici iz člana 5. ovog pravilnika dužni su za vrijeme trajanja stručnog
usavršavanja redovno prisustvovati predavanjima i stručnim raspravama koji
se vode na seminarima stručnog usavršavanja, o čemu je Centar za vozila
Hrvatske dužan voditi evidenciju.

III. PROVJERA STRUČNOSTI

Član 12.

Provjera stručnosti radnika iz člana 5. ovog pravilnika obavlja se na
način utvrđen ovim pravilnikom i drugim samoupravnim općim aktima Centra
za vozila Hrvatske.

Član 13.

Provjeru stručnosti radnika obavlja Komisija za provjeru stručnosti
radnika (u daljnjem tekstu: Komisija) čije članove imenuje direktor Centra
za vozila Hrvatske, koji je po položaju predsjednik Komisije.

Komisiju sačinjavaju predsjednik i dva člana komisije. Predsjednik i
članovi Komisije imaju zamjenike.

Član 14.

Radi obavljanja provjere stručnosti u više grupa predsjednik Komisije
može imenovati više potkomisija.

Potkomisije se sastoje od tri člana, a za predsjednike potkomisija se
imenuju članovi Komisije ili zamjenici predsjednika odnosno članova Komisije.

Član 15.

Provjera stručnosti radnika obavlja se službenim testovima koje izrađuje
Stručna služba Centra za vozila Hrvatske.

Testovi za provjeru stručnosti radnika upotrebljavaju se i čuvaju u
skladu s propisima o poslovnoj tajni.

Član 16.

Radnici koji pristupaju provjeri stručnosti dužni su prije započete
provjere predati Komisiji potrebne dokumente prema odredbama ovog pravilnika
a prema potrebi i dokumente za identifikaciju.

Prije početka provjere stručnosti, Komisija je dužna utvrditi identitet
radnika.

Član 17.

Ako stručni radnici iz člana 5. ovog pravilnika ne pristupe provjeri
stručnosti bez opravdanih razloga ili prije početka provjere stručnosti
odustanu od te provjere, smatra se da provjeri stručnosti nisu niti pristupili.

Ako stručni radnici iz člana 5. ovog pravilnika odustanu od več započete
provjere stručnosti smatra se da nisu zadovoljili na toj provjeri.

Ako se stručni radnici iz člana 5. ovog pravilnika prilikom provjere
stručnosti služe nedozvoljenim sredstvima, prepisuju jedan od drugog, došaptavaju
se i sl., Komisija će ih udaljiti s provjere stručnosti i smatrat če se
da nisu zadovoljili na toj provjeri.

Član 18.

Provjerom stručnosti utvrđuje se da li su radnici usvojili sadržaje
iz programa stručnog usavršavanja.

Provjera stručnosti na jednom seminaru obavlja se u najviše dva pokušaja
zaredom.

Na provjeri stručnosti radnik iz člana 5. ovog pravilnika je zadovoljio
ako je točnim odgovorima na pitanja u testovima postigao najmanje 90% bodova.

Radnik koji na provjeri stručnosti ne udovolji niti u drugom pokušaju,
smatra se da nije zadovoljio na provjeri stručnosti i ponovo može pristupiti
provjeri stručnosti istekom roka od 30 dana.

Radnik koji na provjeri stručnosti iz stava 4. ovog člana ne udovolji
(treći pokušaj), smatra se da nije zadovoljio na provjeri stručnosti i
ponovno može pristupiti provjeri stručnosti istekom roka od godine dana
od dana prvog pokušaja provjere stručnosti.

Član 19.

Radniku koji ne zadovolji na provjeri stručnosti Komisija je dužna saopčiti
zbog čega nije zadovoljio na toj provjeri i omogučiti mu uvid u test.

IV. EVIDENCIJA

Član 20.

O stručnom usavršavanju i provjeri stručnosti radnika Stručna služba
Centra za vozila Hrvatske vodi slijedeću evidenciju:

1. matičnu knjigu

2. izvještaj o rezultatima provjere stručnosti

Sadržaj matične knjige iz stava 1. ovog člana tiskan je uz ovaj pravilnik
i čini njegov sastavni dio (prilog 3).

Član 21.

Izvještaj o rezultatima provjere stručnosti radnika iz člana 20. stava
1. točke 2. ovog pravilnika stavlja se na oglasnu ploču ili drugo pogodno
mjesto na seminaru i to odmah poslije obavljene provjere stručnosti i utvrđivanja
rezultata.

Izvještaj iz stava 1. ovog člana sadrži slijedeće podatke: redni broj,
prezime i ime radnika, naziv ili šifru organizacije u kojoj je radnik zaposlen
i ukupan broj bodova.

Izvještaj o rezultatima provjere stručnosti radnika dostavlja se organizacijama
koje imaju stanicu za tehnički pregled vozila i republičkom organu uprave
nadležnom za nadzor nad zakonitošću rada poslova tehničkih pregleda i registracije
vozila.

Član 22.

Radniku koji zadovolji na provjeri stručnosti izdaje se i ovjerava karton
o provjeri stručnosti radnika stanica za tehnički pregled vozila (u daljnjem
tekstu: karton o provjeri stručnosti) koji je tiskan uz ovaj pravilnik
i čini njegov sastavni dio (prilog 4).

Karton o provjeri stručnosti je sastavni dio dozvole o obavljanju poslova
u stanici za tehnički pregled vozila (dozvola), izdane po posebnom propisu
i nosi njen broj.

Radnici iz člana 5. ovog pravilnika dužni su na radnom mjestu i na seminarima
za stručno usavršavanje i provjeru stručnosti imati kod sebe dozvolu i
karton o provjeri stručnosti i pokazati ih na zahtjev ovlaštene osobe koja
vrši nadzor nad radom odnosno na zahtjev Komisije.

Rezultati provjere stručnosti na redovnim i izvanrednim seminarima za
stručno usavršavanje i provjeru stručnosti radnika unose se, bez obzira
na ishod, u Karton o provjeri stručnosti.

Umjesto izgubljenog, uništenog ili otuđenog Kartona o provjeri stručnosti,
Stručna služba Centra za vozila Hrvatske izdaje duplikat, što se evidentira
u matičnoj knjizi.

Član 23.

Evidencija iz člana 20. do 22. ovog pravilnika ovjerava se pečatom Centra
za vozila Hrvatske, a potpisuje je predsjednik Komisije, odnosno kada ih
za to predsjednik ovlasti, zamjenici predsjednika ili članovi Komisije,
odnosno njihovi zamjenici.

Član 24.

Matična knjiga iz člana 20. stava 1. točke 1. ovog pravilnika čuva se
kao dokument trajne vrijednosti.

Testovi i izvještaj o rezultatima provjere stručnosti radnika čuva Stručna
služba Centra za vozila Hrvatske najmanje dvije godine.

V. POSEBNE ODREDBE

Član 25.

Radnik koji je nezadovoljan ocjenom na provjeri stručnosti može uložiti
prigovor predsjedniku Komisije.

Predsjednik je dužan odmah na seminaru po hitnom postupku, raspraviti
spor i donijeti ocjenu, koja se unosi u karton o provjeri stručnosti.

Ukoliko radnik iz stava 1. ovog člana nije zadovoljan niti ocjenom predsjednika
Komisije ima pravo žalbe Izvršnom odboru Centra za vozila Hrvatske u roku
od 15 dana od dana donošenja ocjene predsjednika Komisije iz stava 2. ovog
člana.

Član 26.

Izvršni odbor Centra za vozila Hrvatske može odluku predsjednika Komisije
iz stava 2. člana 25. ovog pravilnika potvrditi, izmijeniti ili poništiti.

Odluka Izvršnog odbora Centra za vozila Hrvatske je konačna.

Ako Izvršni odbor Centra za vozila Hrvatske, na prigovor oštećenog radnika,
poništi ili izmijeni odluku predsjednika Komisije iz člana 25. stava 2.
ovog pravilnika, ocjena upisana u karton o provjeri stručnosti će se poništiti,
a radniku će se omogučiti da ponovi provjeru stručnosti najkasnije u roku
od 15 dana od donošenja odluke Izvršnog odbora Centra za vozila Hrvatske.

Troškove ponovne provjere stručnosti prema stavu 3. ovog člana snosi
Centar za vozila Hrvatske.

Član 27.

Stručno usavršavanje i provjera stručnosti radnika koje, u skladu s
propisima uputi nadležni organ, obavlja se na način utvrđen ovim pravilnikom.

Član 28.

Bliže upute o načinu popunjavanja testova i druga uputstva za stručno
usavršavanje i provjeru stručnosti radnika utvrđuje direktor Centra za
vozila Hrvatske.

VI. PRELAZNE I ZAVRŠNE ODREDBE

Član 29.

Na dan stupanja na snagu ovog pravilnika prestaje važiti Sporazum o
načinu i programu stručnog usavršavanja i provjere stručnosti radnika koji
rade na stručnim poslovima tehničkih pregleda i produženja registracije
vozila broj I/1-526-2/84 od 11. rujna 1984. godine.

Član 30.

Odredbe ovog pravilnika odnose se i na stručne radnike koji obavljaju
poslove preventivnih tehničkih pregleda vozila.

Član 31.

Ovaj pravilnik stupa na snagu osmog dana nakon objave u "Narodnim
novinama".

I/1, broj: 1641-1/90.

Zagreb, 8. studenoga, 1990.

Predsjednik Izvršnog odbora

**Nenad Juretič, v. r.**

Prilog 1.

PROGRAM

stručnog usavršavanja i provjere stručnosti radnika

koji rade na stručnim poslovima i tehničkih

pregleda vozila (kontrolori)

I. OPĆA PITANJA

1. Značaj i opseg stručnih poslova tehničkih pregleda vozila

2. Program opseg obrazovanja (kontakti sa strankama, uvjeti i psihologija
rada i dr.)

II. PROPISI I UPUTE O TEHNIČKOJ ISPRAVNOSTI, TEHNIČKIM PREGLEDIMA I
ISPITIVANJU VOZILA

1. Propisi

1.1. Zakon o osnovama sigurnosti prometa na cestama (izvodi)

1.2. Zakon o sigucnosti prometa na cestama (izvodi)

1.3. Zakon o prijevozu u cestovnom prometu (izvodi)

1.4. Zakon o javnim cestama (izvodi)

1.5. Zakon o prijevozu opasnih tvari (izvodi)

1.6. ADR propisi (izvodi)

1.7. Pravilnik o dimenzijama, ukupnim masama i osovinskom opterćenju
vozila te o osnovnim uvjetima kojima moraju udovoljavati uređaji i oprema
na vozilima u prometu na cestama

1.8. Pravilnik o tehničkom pregledu vozila

1.9. Pravilnik o preventivnim tehničkim pregledima cestovnih motornih
vozila

1.10. Pravilnik o tehničkim normativima za uređaje i opremu za pogon
motornih vozila na tekući naftni plin

1.11. Pravilnik o osposobljavanju vozača (izvodi)

1.12. Pravilnik o programu i načinu polaganja ispita za kontrolora tehničke
ispravnosti vozila i ispita radi provjeravanja znanja kontrolora te o obrascu
svjedodžbe o položenom ispitu

1.13. Pravilnik o registraciji motornih i priključnih vozila

1.14. Pravilnik o registraciji vozila

1.15. Pravilnik o registraciji vozila organa unutrašnjih poslova

1.16. Propisi o ispitivanju vozila

2. Upute

2.1. Upute Ministarstva za unutrašnje poslove Hrvatske i drugih organa

2.2. Stručne upute Centra za vozila Hrvatske (stručna uputstva, stručni
bilteni i dr.)

III. POZNAVANJE VOZILA

1. Vrste vozila i definicije po JUS-u

2. Motori, glavni dijelovi i princip rada

3. Stublina (cilinder)

4. Klip, klipnjača, radilica sa zamajcem

5. Ventilski uređaj

6. Hlađenje motora

7. Podmazivanje motora, zamjena ulja

8. Napajanje motora gorivom, uređaji za napajanje

9. Rasplinjač (karburator)

10. Spojka (kvačilo)

11. Mjenjač

12. Kardanski prijenos

13. Diferencijal

14. Prednji i stražnji ovjes (osovine, opruge, amortizeri, kotači i
gume)

15. Okvir (ram, šasija), tovarni sanduk i školjka

16. Uređaj za upravljanje

17. Uređaj za zaustavljanje

18. Akumulator

19. Generator (dinamo)

20. Elektropokretač (starter)

21. Elektropokretač i regler

22. Baterijsko paljenje (indukcioni kalem, prekidač, kondenzator, razvodnik
paljenja, sprovodnici i svjećice)

23. Uređaji za osvjetljavanje i svjetlosnu signalizaciju

24. Uređaji za davanje zvučnih signala

25. Uređaji koji omogućavaju normalnu vidljivost

26. Električni osigurači

27. Kontrolni i signalni uređaji

28. Uređaj za odvod sagorjelih plinova. Buka vozila, obojenost i zagađenost
ispušnih plinova

29. Uređaj za odmagljivanje i odmrzavanje vjetrobrana, uređaji za grijanje
i provjetravanje kabine za vozača i prostora za putnike

30. Vrata, poklopci i zatvarači

31. Branici i blatobrani

32. Priključci za sigurnosne pojaseve i sigurnosni pojasevi

33. Uređaj za osiruganje vozila od neovlaštene upotrebe

34. Priključni uređaj za spajanje vučnog i priključnog vozila

35. Radio - smetnje

36. Oprema vozila

37. JUS - standardi za vozila, uređaje i opremu vozila.

IV. PROPISI O ODGOVORNOSTI RADNIKA

1. Krivična odgovornost radnika

2. Privredni prijestupi i prekršaji

3. Disciplinska i materijalna odgovornost radnika

4. Odgovornost radnika za štetu.

V. PROPISI, UVJETI I NAČIN KORIŠTENJA UREĐAJA I OPREME ZA OBAVLJANJE
TEHNIČKIH PREGLEDA VOZILA

Napomena: Navedeni program se obrađuje sa stanovišta poslova koje obavljaju
stručni kontrolori u stanicama za tehnički pregled vozila.

Prilog 2.

PROGRAM

stručnog usavršavanja i provjere stručnosti radnika koji rade na stručnim
referentskim poslovima tehničkih pregleda, registracije i produženja

registracije vozila i drugim stručnim

referentskim poslovima (referenti)

I. OPĆA PITANJA

1. Značaj, opseg i vrsta stručnih referentskih poslova.

2. Uvjeti što ih,stanice za tehnički pregled vozila moraju ispunjavati
za obavljanje stručnih referentskih poslova.

3. Upravno postupanje kod stručnih referentskih poslova.

4. Propisi o upotrebi pečata i žigova s grbom Republike Hrvatske.

5. Program općeg obrazovanja (kontakti sa strankama, uvjeti i psihologija
rada i dr.).

II. PROPISI I UPUTE O REGISTRACIJI VOZILA

1. Propisi o registraciji vozila

1.1. Zakon o osnovama sigurnosti prometa na cestama (izvodi).

1.2. Zakon o sigurnosti prometa na cestama (izvodi).

1.3. Zakon o prijevozu u cestovnom prometu (izvodi).

1.4. Pravilnik o registraciji motornih i priključnih voziIa.

1.5. Pravilnik o registraciji vozila.

1.6. Pravilnik o registraciji vozila organa unutrašnjih poslova.

1.7. Pravilnik o tehničkim pregledima vozila (izvodi).

1.8. Pravilnik o preventivnim tehničkim pregledima cestovnih motornih
vozila (izvodi).

1.9. Propisi o ispitivanju vozila (izvodi).

2. Upute o registraciji vozila

2.1. Upute Ministarstva za unutrašnje poslove Hrvatske i drugih organa.

2.2. Stručne upute Centra za vozila Hrvatske (stručna uputstva, stručni
bilteni i dr.).

III. PROPISl I UPUTE O OSIGURANJU VOZILA

1. Propisi

1.1. Zakon o osnovama sistema osiguranja imovine i osoba (izvodi).

1.2. Zakon o obveznim odnosima (izvodi).

1.3. Zakon o osiguranju imovine i osoba (izvodi).

1.4. Zakon o sigurnosti prometa na cestama (izvodi).

2. Upute

2.1. Pravila za osiguranje od automobilske odgovornosti.

2.1.1. Police osiguranja od automobilske odgovornosti.

2.1.2. Zelena karta osiguranja.

2.1.3. Odluka o zonama osiguranja.

2.2. Opće upute o poslovanju (manipulacija policama, evidencija i dr.).

2.3. Evropski izvještaj o nezgodi.

IV. PROPISI I UPUTE O RAZNIM DRUŠTVENIM OBVEZAMA

1. Naknada za ceste (cestarina).

1.1. Zakon o javnim cestama (izvodi).

1.2. Propis o određivanju visine naknada što se plačaju za cestovna
motorna vozila i njihova priključna vozila u jedinstvenim iznosima za Republiku
Hrvatsku

1.3. Upute o naknadama za cesta

2. Propisi i upute o porezima.

3. Propisi i upute o komunalnim naknadama i drugim društvenim obvezama

4. Financijski dokumenti i njihova manipulacija, te način plačanja za
pojedine korisnike društvenih sredstava.

5. Žiro-računi za pojedine korisnike društvenih sredstava.

V. UPUTE ZA OBAVLJANJE POSLOVA USLUGE REGISTRACIJE VOZILA

VI. PROPISl O ODGOVORNOSTI RADNIKA

1. Krivična odgovornost radnika.

2. Privredni prijestupi i prekršaji.

3. Disciplinska i materijalna odgovornost radnika

4. Odgovornost radnika za štetu.

Napomena: Navedeni program se obrađuje sa stanovišta poslova koje obavljaju
stručni referenti u stanicama za tehnički pregled vozila.

```
Prilog 3. MATIČNA KNJIGA

INSTRUKTIVNI SEMINAR ODRŽAN U____________________________________________

od_______________ do________________

Tablica koja se sastoji od sljedečih kolona:
1. Šifra stanice

Prilog 4.

CENTAR ZA VOZILA HRVATSKE

(zaštitni znak)

____________
(broj dozvole)

KARTON
o provjeri stručllosti radnika stanice za tehnički pregled vozila

_________________________________
(radno mjesto)

datum i mjesto održavanja provjere stručnosti od________________________________________

do_________________________________________

 Radnik je na provjeri stručnosti postigao ___________bodova te je

a) zadovoljio
b) nije zadovoljio

M.P

_______________________
(potpis ovlaštene osobe)

```

Pravilnik, NN 46/1990-864
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)